**1. napirend**

**E l ő t e r j e s z t é s**

**Salföld Község Önkormányzata Képviselő-testületének 2023. december 18-án tartandó rendkívüli ülésére**

**Tárgy: a szabályozási terven szereplő szabályozási vonalak megtartása**

**Előterjesztő:** Fábián Gusztáv polgármester

**Előkészítette:** Kiss Tibor műszaki ügyintéző

 Jogszabállyal nem ellentétes

 Előterjesztő dr. Szabó Tímea címzetes főjegyző

Tisztelt Képviselő-testület!

Salföld Község Önkormányzat Képviselő-testülete 15/2006. (XI.21.)számú rendeletével hagyta jóvá SalföldKözség Helyi Építési Szabályzatát és a rendelet mellékleteként a szabályozási terveket.

Az épített környezet alakításáról és védelméről szóló 1997. évi LXVIII. törvény (Étv.) 27. § (2) bekezdése 2021. július 1-től az alábbiakat tartalmazza:

*„(2)  Az (1) bekezdés szerinti* ***kiszolgáló út megvalósítását biztosító*** *–* ***szabályozási vonalként megjelenő*** *– szabályozási elem a szabályozási elem megvalósulásáig, de* ***legfeljebb hét évig érvényes****. A települési önkormányzatnak* ***legalább hétévente felül kell vizsgálnia a szabályozási elemet, és annak újabb legfeljebb hét évvel történő meghosszabbítására csak a közérdekű elrendelési indok fennállása esetében van lehetőség.*** *Amennyiben a közérdekűség már nem áll fenn, a települési önkormányzatnak gondoskodnia kell a szabályozási vonalnak a helyi építési szabályzatból, valamint az azzal összefüggő korlátozás vagy tilalom ingatlan-nyilvántartásból való törléséről, valamint a szabályozási elemhez kapcsolódó építési jogok és követelmények módosításáról. Így szükséges eljárni abban az esetben is, ha az útszélesítéshez szükséges területsáv külön helyrajzi számú ingatlanként már megjelent, azonban a kártalanításra még nem került sor és a közérdekűség már nem áll fenn.”*

Az Étv. 60. § (15) bekezdése értelmében a 27. § (2) bekezdését a **2021. július 1-jét megelőzően elrendelt szabályozási vonalnál is alkalmazni kell** azzal, hogy a szabályozási vonal felülvizsgálatát az első 7 éves felülvizsgálati kötelezettséget megelőzően **2024. január 1-ig el kell végezni**.

Fentiek miatt a Tisztelt Képviselő-testületnek a szabályozási terven szereplő szabályozási vonalakról döntést kell hoznia.

Salföldközség szabályozási tervében szereplő szabályozási vonalakat áttekintettük és megállapítottuk, hogy a terven szereplő kiszolgáló utak szabályozási vonalai tekintetében továbbra is fennáll a közérdekű elrendelési indok. A HÉSZ felülvizsgálat során majd szükséges lesz komplexen átvizsgálni a szabályozási vonalakat, de addig is a fenntartásuk indokolt és célszerű. A döntés elmulasztása azzal a következménnyel járhat, hogy az eddigi szabályozási vonalak végrehajtása nem lesz kötelező, mely felborítja az egységes szemléletű szabályozást.

**Miután nem rendelethozatal történik, az érvényesítéshez szükséges a meghozott határozat építési hatóságnak illetve az Állami Főépítésznek történő megküldése.**

Javaslom a Tisztelt Képviselő-testületnek, hogy a szabályozási vonalakról – a törvényi kötelezettségnek eleget téve – a határozati javaslat szerinti döntést hozza meg.

Kérem, hozzák meg döntésüket.

***Határozati javaslat:***

**SALFÖLD KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2023. (…) HATÁROZATA**

**Salföld község hatályos szabályozási tervén szereplő szabályozási vonalakról**

Salföld Község Képviselő-testülete az alábbi döntést hozza:

Salföld Község Önkormányzat Képviselő-testülete 11/2019. (VII. 31.) önkormányzati rendeletével jóváhagyott Helyi Építési Szabályzat és mellékleteként megállapított szabályozási terven szereplő kiszolgáló utak szabályozási vonalai tekintetében továbbra is fennáll a közérdekű elrendelési indok, ezért a szabályozási terven feltüntetett szabályozási vonalakat változatlanul fenntartja.

Felelős: Fábián Gusztáv polgármester

Határidő: 2023. december 31.